"மனைவிதாய் தந்தை மக்கள் மற்றுள சுற்ற மென்னும்" 

"வினையுளே விழுந்த ழுந்தி வேதனைக் கிடமா காதே" 

"கனையுமா கடல்சூழ் நாகை மன்னுகா ரோணத் தானை"

"நினையுமா வல்லீ ராகில் உய்யலாம் நெஞ்சி னீரே."

"வையனை வைய முண்ட மாலங்கந் தோண்மேற் கொண்ட" 

"செய்யனைச் செய்ய போதிற் திசைமுகன் சிரமொன் றேந்துங்"

"கையனைக் கடல்சூழ் நாகைக் காரோணங் கோயில் கொண்ட"

"ஐயனை நினைந்த நெஞ்சே அம்மநாம் உய்ந்த வாறே.".

திருஞானசம்பந்தர் பாடிய பதிகம்

"புனையும் விரிகொன்றைக் கடவுள் புனல்பாய" 

"நனையுஞ் சடைமேலோர் நகுவெண் டலைசூடி" 

"வினையில் லடியார்கள் விதியால் வழிபட்டுக் "

"கனையுங் கடல்நாகைக் காரோ ணத்தானே."

"பாரோர் தொழவிண்ணோர் பணியம் மதில்மூன்றும்" 

"ஆரார் அழலூட்டி அடியார்க் கருள்செய்தான்"

"தேரார் விழவோவாச் செல்வன் திரைசூழ்ந்த"

"காரார் கடல்நாகைக் காரோ ணத்தானே.".
சுந்தரர் பாடிய பதிகம்

"பத்தூர்புக் கிரந்துண்டு பலபதிகம் பாடிப் " 

"பாவையரைக் கிறிபேசிப் படிறாடித் திரிவீர் " 

"செத்தார்தம் எலும்பணிந்து சேவேறித் திரிவீர் "

"செல்வத்தை மறைத்துவைத்தீர் எனக்கொருநா ளிரங்கீர் "

"முத்தாரம் இலங்கிமிளிர் மணிவயிரக் கோவை " 

"அவைபூணத் தந்தருளி மெய்க்கினிதா நாறுங் "

"கத்தூரி கமழ்சாந்து பணித்தருள வேண்டும் "

"கடல்நாகைக் காரோணம் மேவியிருந் தீரே.".
நகரிலுள்ள கோயில்கள்
விழாக்கள்
அமைவிடம்
திருத்தலப் பாடல்கள்